చర్మము
చర్మము (Skin) మన శరీరంలో అతిపెద్ద అవయవము. దీనిలో మూడు ముఖ్యమైన పొరలుంటాయి. చర్మము శరీరమంతా కప్పి లోపలి భాగాల్ని రక్షిస్తుంది. నవరంధ్రాలవద్ద చర్మం లోపిస్తుంది. ఇది వివిధ రంగులలో ఉంటుంది. చర్మానికి సంబంధించిన విజ్ఞాన శాస్త్రాన్ని 'డెర్మటాలజీ' అంటారు.
జీర్ణ వ్యవస్థ
మానవులలో మొత్తం జీర్ణ వ్యవస్థ‌ 9 మీటర్ల పొడవు ఉంటుంది. ఒక ఆరోగ్యకరమైన పెద్ద మనిషిలో ఈ పద్ధతి జరగడానికి 24 నుంచి 72 గంటలు పడుతుంది. ఆహారం జీర్ణం అవ్వటం‌ అనేది శరీతత్వాన్ని బట్టి వ్యక్తుల మధ్య మారుతూ ఉంటుంది. తీసుకున్న ఆహారం ఎలాంటిది వంటి అనేక అంశాలను బట్టి ఇది ఆధారపడి ఉంటుంది.మానవుల్లో జీర్ణం అనేది‌ ఆహారం నమలగానే ఓరల్‌ కేవిటీలో ప్రారంభమవుతుంది. మూడు జతల ఎక్సోక్రైన్‌ లాలాజల గ్రంధులు (పారాటిడ్‌, సబ్‌మాడిబ్యులర్‌, మరియు సబ్‌లింగ్యువల్‌) ద్వారా ఓరల్ కావితీలో లాలాజలం పెద్ద మొత్తాలలో (1 నుంచి 1.5 లీటర్లు/రోజుకు) విడుదల అవుతుంది మరియు నమలబడిన ఆహారంతో నాలుక ద్వారా మిళితం అవుతుంది. లాలాజలం రెండు రకాలు. ఒకటి పలుచగా, నీటి స్రావం వలె ఉంటుంది మరియు ఆహారాన్ని తడి చేయటానికి ఉపయోగపడుతుంది. మరొకటి దళసరిగా ఉండే మ్యూకస్ స్రావం మరియు అది ఒక లూబ్రికెంట్ వలె పనిచేస్తుంది మరియు ఆహార అణువులు ఒక దానితో ఒకటి అతుక్కుని ఉండటానికి సహాయపడుతుంది మరియు బోలస్ ను ఏర్పరుస్తుంది. ఈ లాలాజలం ఓరల్‌ కేవిటీ శుభ్రంగా ఉండేలా మరియు ఆహారం తడిగా ఉండేలా చూడటంతో పాటు, సేలైవరీ ఎమైలేజ్ వంటి డైజెస్టివ్‌ ఎంజైమ్స్‌ను కలిగి ఉంటుంది, ఈ ఎంజైమ్ స్టార్చ్ వంటి పాలీసాకరైడ్స్ ను మాల్టోజ్ వంటి డైసాకరైడ్స్ గా రసాయనిక విభజన చేయటానికి సహాయపడుతుంది. ఇది ఒక గ్లైకోప్రోటీన్‌ అయిన మ్యూకస్ ను‌ కలిగి ఉంటుంది. అది ఆహారాన్ని బోలస్‌గా మార్చడంలో ఉపకరిస్తుంది.ఓరల్‌ కేవిటీలో లిగువల్‌ లైపేజ్ అనే మరో ఎంజైమ్‌ ఉంటుంది. ఇది లిపిడ్స్‌ను డై మరియు మోనోగ్లిసేరోల్స్గా విభజన చేయడానికి ఉపకరిస్తుంది.